HMS Conquest (1915)

Το **HMS ''Conquest*** ήταν ελαφρύ [[καταδρομικό]] κλάσης *C* που ναυπηγήθηκε για το [[Βασιλικό Ναυτικό]] και ήταν επιχειρησιακό στον [[ΑΠΠ|Α΄ Παγκόσμιο Πόλεμο]]

== Κατασκευή ==
Ναυπηγήθηκε στο Chatham Dockyard. Οι εργασίες ξεκίνησαν στις 3&nbsp;Μαρτίου 1914, η [[καθέλκυση]] έλαβε χώρα στις 20&nbsp;Ιανουαρίου 1915 και το σκάφος ολοκληρώθηκε τον Ιούνιο του 1915.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Conquest* εντάχθηκε το 1915 στην 5η&nbsp;Μοίρα Καταδρομικών, που αποτελούσε τμήμα της [[Δύναμη Χάργουιτς|Δύναμης Χάργουιτς]] (Harwich Force). Αποστολή του σχηματισμού αυτού, που επιχειρούσε στη [[Βόρεια Θάλασσα]], ήταν η προστασία των ανατολικών προσβάσεων στα [[στενά του Ντόβερ]] και το [[κανάλι της Μάγχης]]. Τον Αύγουστο του 1915 κατεδίωξε μαζί με άλλα πλοία το γερμανικό [[βοηθητικό καταδρομικό]] [[SMS Meteor (1903)|SMS *Meteor*]] στη Βόρεια Θάλασσα. Η βρετανική δύναμη εξανάγκασε το γερμανικό σκάφος να αυτοβυθιστεί. Το *Conquest* κάλυψε επίσης τη ναυτική δύναμη που πραγματοποίησε την 24η Μαρτίου 1916 επίθεση με [[υδροπλάνο|υδροπλάνα]] στις εγκαταστάσεις [[αερόπλοιο|αερόπλοιων]] στο [[Τόντερν]] (Tondern) στη βόρεια Γερμανία. Όταν γερμανικές ναυτικές δυνάμεις έπληξαν το [[Γιάρμουθ]] και το Lowestoft (25 Απριλίου 1916), το *Conquest* δέχτηκε πλήγμα από εχθρικό [[καταδρομικό μάχης]] αλλά κατάφερε να παραμείνει πλόιμο, διατηρώντας μάλιστα ταχύτητα 20 [[κόμβος|kn]].

Μετά από την ολοκλήρωση των αναγκαίων επισκευών το *Conquest* επέστρεψε στην ενεργό δράση. Μαζί με το σύνολο σχεδόν της Δύναμης Χάργουιτς και τον [[Μέγας Στόλος|Μεγάλο Στόλο]] (Grand Fleet) επιχείρησαν χωρίς επιτυχία τον Αύγουστο του 1916 να παρασύρουν τον γερμανικό στόλο ανοικτής θαλάσσης σε μάχη. Ενώ ήταν εν πλω το *Conquest* άνοιξε πυρ εναντίον του αερόπλοιου L&nbsp;13 του [[Γερμανικό Αυτοκρατορικό Ναυτικό|Γερμανικού Αυτοκρατορικού Ναυτικού]], χωρίς να καταφέρει να το πλήξει. Τον Ιανουάριο του 1917 έλαβε μέρος σε ανεπιτυχή επίθεση ενάντια σε γερμανικά [[αντιτορπιλικό|αντιτορπιλικά]] στα ανοικτά του [[Βέλγιο|Βελγίου]]. Στις 5 Ιουνίου 1917 βύθισε από κοινού με τα καταδρομικά [[HMS Canterbury (1915)|HMS *Canterbury*]] και [[HMS Centaur (1916)|HMS *Centaur*]] την [[τορπιλάκατος|τορπιλάκατο]] *S 20*. Τον Ιούλιο 1918 υπέστη ζημιές από [[Νάρκη θαλάσσης|νάρκη]] και στάλθηκε για επισκευές που διήρκεσαν μέχρι τον Απρίλιο του 1919.

=== Μεταπολεμική περίοδος ===
Μετά την ολοκλήρωση των επισκευών το *Conquest'' στάλθηκε στην εφεδρεία και το 1921 πέρασε από ενδελεχή επισκευή. Τον Φεβρουάριο του επόμενου έτους έγινε ναυαρχίδα του 1ου&nbsp;Στολίσκου Υποβρυχίων του Στόλου του Ατλαντικού, παραμένοντας σε αυτό τον ρόλο μέχρι τον Ιανουάριο του 1927 οπότε και μεταφέρθηκε στον Στόλο της Μεσογείου. Το επόμενο έτος άφησε τη Μεσόγειο για να επιστρέψει οριστικά στην εφεδρεία.
Τελικά πωλήθηκε για σκραπ το 1930, όμως ενώ ρυμουλκούνταν προς το διαλυτήριο και υπό δυσμενείς καιρικές συνθήκες, κόπηκαν τα σχοινιά που το συνέδεαν με το ρυμουλκό και το πλοίο έμεινε ακυβέρνητο στην τρικυμισμένη Βόρεια Θάλασσα.
Το καταδρομικό, στο οποίο επέβαιναν έξι άνθρωποι, βρέθηκε δύο ημέρες αργότερα και ρυμουλκήθηκε τελικά στον τελικό προορισμό του.

## Παραπομπές


## Βιβλιογραφία
*
*Jane's Fighting Ships of World War One (1919), Jane's Publishing Company
*Ships of the Caroline class

## Εξωτερικοί σύνδεσμοι
* 

Κατηγορία:Καταδρομικά κλάσης C